વડોદરાની આસપાસ એવા ઘણાં ગામો છે જ્યાંની બહેનો આજે આત્મનિર્ભર બની છે. એક સમય હતો કે એ બહેનોએ કોઈના પર આધાર રાખવો પડતો. પરંતું વડોદરાના એક દંપતીની અનોખી પહેલના કારણે આજે આ બહેનો પગભર બની છે અને તેમના ચહેરા પર 'ખુશી' આવી છે. આ દંપતી એટલે વડોદરા વિકાસ ટ્રસ્ટ NGOના ફાઉન્ડર ટ્રસ્ટી જોહર ડૉક્ટર અને તેમના પત્ની દુરૈયા જોહર. છેલ્લા ૫થી વધુ વર્ષોથી વડોદરા અને વડોદરાની આસપાસ રહેતા જરૂરીયાતમંદોના જીવનને સમૃદ્ધ બનાવવા તેઓ પ્રયત્નશીલ છે.